Die wêreld in foto’s – 18 Februarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Ryan Newman (6) bots teen ŉ medemotoris tyens die laaste rondte van die Nascar Daytona 500-motorwedren op die Daytona Internasionale Snelbaan in Daytona Beach, Florida. (Foto: David Graham, AP) Die Kremlin in Zaryadye Park in Moskou, Rusland, is versier met ballonne. Die inwoners van dié hoofstad beleef ŉ buitengewone warm winter met temperature van ongeveer 6 °C. (Foto: Alexander Zemlianichenko, AP) ŉ Verpleegster by die Jinyintan-hospitaal in Wuhan, China, het littekens weens die langdurige dra van ŉ beskermende masker tydens die behandeling van die koronavirus Covid-19. (Foto: Chinatopix, AP) Joernaliste verfilm die ontspanningskip Diamond Princess by die Jokohama-hawe naby Tokio. Passasiers sal vanaf Woensdag van dié skip aan wal mag stap nadat dit vir 14 dae in kwarantyn geplaas is. (Foto: Koji Sasahara, AP) ŉ Diereregte-aktivis gooi swart slym oor haar kop voor die Duomo- gotiese katedraal in Milaan, Italië, in protes teen die giftige afval wat die leerbedryf lewer. (Foto: Luca Bruno, AP)